stanford-oval/wikipedia huggingface dataset:
סטיב איוקי
ביוגרפיה

פרק זה לוקה בחסר. אנא תרמו לוויקיפדיה ו.
איוקי נולד במיאמי, פלורידה, וגדל בניופורט ביץ', קליפורניה. ב-1995, סיים את לימודיו בתיכון Newport Harbor High School ככוכב בנבחרת הבדמינטון של בית הספר. הוא הבן השלישי של המסעדן רוקי איוקי ושל אשתו הראשונה, צ'יזורו קובאיאשי, שניהם ממוצא יפני.
בשנת 1996, הקים איוקי את חברת ההקלטות Dim Mak Records (אנ') שבה פורסמו בעיקר טרקים בסגנון האלקטרו-האוס של אמנים כגון MSTRKRFT (אנ'), פליקס קרטל (Felix Cartal) ועוד. איוקי חבר ל-DJ בלייק מילר על מנת להפיק רמיקסים ויחד הם נקראו Weird Science.
בחודש ינואר 2008, איוקי הוציא לאור את אלבום המיקס הראשון שלו, Pillowface and His Airplane Chronicles, שכלל טרקים של האמנים MSTRKRFT, Datarock, בלוק פארטי ועוד.
בינואר 2012, פרסם איוקי את אלבום הסולו הראשון שלו Wonderland תחת חברת ההקלטות Ultra ו-Dim Mak. באלבום נכללו שיתופי פעולה עם הדיג'יים ליידבאק לוק (אנ'), אפרוג'ק, ארמנד ואן האלדן (אנ') וסידני סמסון (אנ'). כמו כן, האלבום כלל הופעות ווקאליות של LMFAO, קיד קאדי, will.i.am (תחת השם Zuper Blahq), מיס פלמר, וינטר גורדון, ליל ג'ון, Chiddy Bang וריברס קואמו. האלבום הועמד לפרס גראמי עבור אלבום הדאנס הטוב ביותר אך לא זכה.
5 חודשים לאחר מכן, ביוני 2012, איוקי פרסם את אלבום הרמיקסים של Wonderland שכלל רמיקסים של אלווין ריסק, ליידבאק לוק, טומי טראש, דילון פרנסיס, Moguai ו-Clockwork. במרץ 2010, איוקי הוציא לאור את השיר "I'm in the House" יחד עם Zuper Blahq (כינוי נוסף של will.i.am). בשבוע הראשון ליציאת השיר, הוא דורג במקום ה-29 במצעד הסינגלים הבריטי.
איוקי פרסם את המיני אלבום (EP) הראשון שלו, It's the End of the World As We Know It, ב-11 בדצמבר 2012 ובו 3 טרקים - Singularity, Omega ו-Transcend.
ב-11 באוקטובר 2013, איוקי פרסם סינגל יחד עם להקת הרוק לינקין פארק שנקרא "A Light That Never Comes". הסינגל גם נכלל באלבום הרמיקסים "Recharged" שיצא 18 ימים מאוחר יותר. בינואר 2014, איוקי הוציא לאור מיני אלבום (EP) שכלל רמיקסים שונים של הסינגל כגון הרמיקסים של Vicetone (רמיקס רגיל ורמיקס דאב), אנגר דימאס ו-twoloud בסגנון האלקטרו-האוס, הרמיקס של קון בסגנון ההארדסטייל, הרמיקס של בריאן ייטס בסגנון הדאבסטפ ועריכה של ריק רובין בסגנון הפופ.
ב-2021, איוקי הופיע בהופעה וירטואלית של זיכיון משחקי הווידאו סוניק הקיפוד במסגרת חגיגות ה-30 לזיכיון.
ב-18 באוגוסט 2023 הוציא את הסינגל "Locked Up" יחד עם ההרכב Trinix בהשתתפות אייקון.
בדצמבר 2024, פורסם כי איוקי הוא בין המוזיקאים שקיבלו מענקים מתוכנית Shuttered Venue Operations Grant (SVOG), שנועדה לסייע למקומות עצמאיים וקבוצות אמנות שנפגעו במהלך מגפת הקורונה. התוכנית נחתמה כחוק על ידי דונלד טראמפ בשנת 2020, והייתה מיועדת לכיסוי הוצאות "רגילות ונחוצות" עבור חברות ההפקה של האמנים וניתנו רק לאמנים שהראו ירידה בהכנסות של לפחות 25% בין רבעון אחד בשנת 2019 לרבעון המקביל בשנת 2020, ונדרשו להצהיר על כך בתום לב. איוקי השתמש ב-2.4 מיליון דולר מתוך מענק שניתן לחברת ההופעות שלו DJ Kid Millionaire Touring, כאשר 1.9 מיליון דולר מתוכם שולמו לו ישירות.
דיסקוגרפיה > אלבומי אולפן

2012: Wonderland
2014: Neon Future I
2015: Neon Future II
2017: Steve Aoki Presents Kolony
2018: Neon Future III
2020: Neon Future IV
דיסקוגרפיה > אלבומים אחרים

2012: Wonderland (Remixed)
2015: Neon Future Odyssey
2017: Pillowface and His Airplane Chronicles
דיסקוגרפיה > מיני אלבומים

2011: It's the End of the World as We Know It
2014: A Light That Never Comes (Remixes)
2016: 4OKI
2018: 5OKI
דיסקוגרפיה > אלבומי וידאו

2012: Deadmeat: Live at Roseland Ballroom
הערות שוליים

↑  Steve Aoki's Bio(הקישור אינו פעיל, 3 באפריל 2021)
↑  "Rocky's Family Horror Show"
↑  Steven J. Horowitz, Lil Wayne, Chris Brown and Marshmello Allegedly Misused Pandemic Grants to Pay Themselves or Throw Lavish Parties, Variety, ‏2024-12-18 (באנגלית אמריקאית)
| --- | --- |
בקרת זהויות :  BNE: XX5233923  BnF: cb166201748 (data)  CANTIC: a11442876  GND: 1073533409  ISNI: 0000 0003 6622 8481  LCCN: no2012021223  MusicBrainz: a39acc4a-985e-4173-a9ed-f325f2d3bc1c  NDL: 001186168  NLK: KAC202131270  VIAF: 232432878   WorldCat (עם VIAF): 232432878
פלסטינים אמריקאים

|  אוכלוסייה |
| --- | --- |
 166,088
 ריכוזי אוכלוסייה עיקריים
 אנהיים, ברידג'וויו, ברוקלין, שיקגו, לוס אנג'לס, דירבורן, ניו אורלינס, ג'קסונוויל, מיאמי
 שפות
 ערבית פלסטינית, אנגלית אמריקנית
 
פלסטינים אמריקאים (בערבית: فلسطينيو أمريكا; באנגלית: Palestinian Americans) הם אמריקאים ממוצא פלסטיני. לא ברור מתי הגיעו המהגרים הפלסטינים הראשונים לארצות הברית, אך ההערכה היא שהם הגיעו בתחילת המאה ה-20.
היסטוריה

הפלסטינים הראשונים שהיגרו לארצות הברית הגיעו לאחר 1908, כאשר האימפריה העות'מאנית העבירה חוק גיוס חדש, המחייב את הפלסטינים להתגייס לצבא. פלסטינים אלה היו פלסטינים נוצרים באופן גורף, ורק מיעוטם היו מוסלמים. ההגירה הפלסטינית החלה לרדת לאחר 1924, עקב חוק ההגירה של 1924, כמו גם השפל הגדול, אשר הפחית מאוד את ההגירה.
האוכלוסייה בארצות הברית החלה לגדול לאחר מלחמת העולם השנייה. מלחמת העצמאות והקמת מדינת ישראל בשנת 1948 גרמו לפלסטינים רבים לעזוב ולהגר לאחר מכן, רובם כפליטים. במהלך שנות החמישים, נוצרים רבים מרמאללה החלו להגר לארצות הברית, ולאחר מכן הגיעו מוסלמים מהעיירות הסמוכות. עם זאת, גל ההגירה הפלסטיני הגדול ביותר החל בשנת 1967 לאחר מלחמת ששת הימים, גל מהגרים זה הגיע לשיאו בשנות השמונים.
לאחר שנחקק חוק ההגירה והאזרחות משנת 1965, פלסטינים רבים החלו להגר שוב לארצות הברית. רוב הפלסטינים שהיגרו לארצות הברית בתקופה זו היו משכילים יותר מהפלסטינים שהגיעו לפני 1967, והם באו ללמוד בבתי ספר בחסות האו"ם ולמספר האוניברסיטאות ההולך וגדל בתלמידים מהמזרח התיכון.
דמוגרפיה

רבים מהפלסטינים התיישבו בפטרסון והסביבה. פלסטינים רבים אחרים התיישבו במטרופולין של שיקגו, בעוד כמה אחרים התיישבו באזור מטרופולין לוס אנג'לס, דטרויט, קליבלנד, ניו אורלינס, ג'קסונוויל ומיאמי. קבוצות אלה התמקמו לצד קהילות ים תיכוניות אחרות, דוגמת לבנונים, הסורים, יוונים, איטלקים, מצרים, ירדנים וטורקים.
בפטרסון שניו ג'רזי, המחצית הדרומית של העיר זכתה לכינוי "רמאללה הקטנה", כאשר אוכלוסייה ערבית אמריקאית בעיר מוערכת ב-20,000 תושבים נכון לשנת 2015. יש לה את השטח הפלסטיני אמריקאי המרוכז ביותר בכל ארצות הברית. היא נקראת גם "איסטנבול הקטנה", מכיוון שיש לה גם קהילה טורקית אמריקאית הולכת וגדלה.
בשיקגו, אילינוי, מתגוררת גם אוכלוסייה משמעותית של פלסטינים. בשיקגו ישנה אוכלוסייה של 85,000 פלסטינים, והפלסטינים מהווים 60% מהקהילה הערבית באזור. גם בברידג'ייב, אילינוי, מתגוררת אוכלוסייה גדולה של פלסטינים אמריקאים.
על פי מפקד האוכלוסין של ארצות הברית משנת 2000, חיו בארצות הברית 72,112 אנשים ממוצא פלסטיני, מספר שגדל ל-85,186 לפי סקר הקהילה האמריקאית לשנים 2009–2013. קשה לספור את מספר האמריקאים הפלסטינים, מכיוון שארצות הברית אינה מכירה במדינת פלסטין, ורק מכירה בפלסטינים כלאום.
דמוגרפיה > דת

האמריקאים הפלסטינים הם ברובם סונים, מהאסכולה החנפית ומהאסכולה השאפעית. חלק גדול מהנוצרים הפלסטינים שייך לכנסייה הפטריארכיה היוונית-אורתודוקסית של ירושלים, עם נוכחות משמעותית של הפטריארכיה הלטינית של ירושלים ומהכנסייה המלכיתית היוונית-קתולית. מיעוטים קטנים יותר דבקים בכתות שונות של נצרות פרוטסטנטית.
דמוגרפיה > שפה

מלבד אנגלית, אמריקאים פלסטינים רבים דוברים  פלסטינית. פלסטינים שחיו או עבדו פעם בישראל או בשטחים הפלסטינים מדברים אולי עברית מודרנית כשפה שנייה. פלסטינים רבים שולטים בשפות אחרות.
דמוגרפיה > כלכלה

בקרב 90% מהגברים הפלסטינים האמריקאים ו-40 % מהנשים הנמצאים בכוח העבודה, 40% ו-31%, משמשים בעלי תפקידים מקצועיים, טכניים או ניהוליים. ישנם גם מספרים גדולים במכירות: 26 אחוזים מהגברים, ו-23 אחוזים מהנשים. עובדים עצמאיים 36% הוא השיעור לגברים ורק 13 אחוז לנשים, לעומת 11 אחוז לגברים שאינם מהגרים. מתוך העצמאים, 64 אחוזים עוסקים במסחר קמעונאי, כאשר מחציתם מחזיקים בחנויות מכולת. רוב העסקים האלה נמצאים בערים גדולות כמו ניו יורק ושיקגו. מבחינת הכנסה, ממוצע המשפחות הפלסטיניות בשנת 1979 היה 25,400 דולר, כאשר 24 אחוזים הרוויחו מעל 35 אלף דולר ו-20 אחוזים הרוויחו פחות מ-10,000 דולר.
פוליטיקה

סקר שנערך באוקטובר 2016 מצא כי 60% מהמצביעים הערבים-אמריקאים (כולל פלסטינים-אמריקאים) הצביעו עבור הילרי קלינטון (כאשר 26% הצביעו לדונלד טראמפ). הסקר מצא עדויות להמשך התנועה של מצביעים ערבים-אמריקאים הרחק מהמפלגה הרפובליקנית, וכי 52% מהמצביעים הזדהו כדמוקרטים ורק 26% כרפובליקנים. ערבים אמריקאים שתמכו בהילרי קלינטון האמינו כי ההתייחסות לאלימות נשק, לבריאות ולביטוח לאומי חשובה לבחירת הנשיא, אולם אלה שתמכו בדונלד טראמפ ראו במאבק בטרור, הסדרה נוספת של הוצאות הממשלה ויצירת מדיניות הגירה מחמירה כבעלת חשיבות מרכזית. שתי הקבוצות האמינו שהילרי קלינטון היא בחירה חזקה יותר בכל הנוגע לשיפור החינוך ולפתרון המתח הגזעי. אף על פי ש-26% של ערבים-אמריקאים הצביעו עבור טראמפ ב 2016, המדיניות הפרו-ישראלית של הנשיא, כדוגמת הכרה של ירושלים כבירה של ישראל, והזזת השגרירות האמריקנית מתל אביב לירושלים פחתה במידה ניכרת תמיכתם של הערבים-אמריקאים ופלסטינים -אמריקאים בפרט.
בעוד האמריקאים הפלסטינים בדרך כלל אינם פעילים פוליטית יותר מהאוכלוסייה, הם כן מודעים מאוד פוליטית להיסטוריה שלהם ולנושאים העומדים בפני מולדתם. הם פעילים יותר בארגונים חברתיים כגון ה-BDS, באמצעות מסגדים, כנסיות וארגונים מקומיים, מאשר בארגונים פוליטיים גדולים יותר, אף על פי שלראשונים יש השלכות פוליטיות חזקות. בהיעדר מדינה פלסטינית, האחדות ושימור הקהילות בגולה משמשות עבורם שמירה על זהות פלסטינית.
רק כמה אמריקאים ממוצא פלסטיני שירתו או מכהנים כיום כחברי קונגרס. רשידה טליב, אמריקאית שנולדה להורים פלסטינים, היא חברת קונגרס דמוקרטית בבית הנבחרים של מישיגן, שהתמודדה על מושב בבית הנבחרים של ארצות הברית ממחוז הקונגרס ה-13 של מישיגן. היא הפכה לאחת הנשים המוסלמיות הראשונות שנבחרו לקונגרס (יחד עם אילהאן עומאר הסומלית-אמריקאית ממינסוטה), והאישה הפלסטינית-אמריקאית הראשונה בקונגרס. ג'סטין עמאש, היה עצמאי שהפך לרפובליקני חבר קונגרס ממוצא פלסטיני, ומשרת בבית הנבחרים האמריקאי המייצג את המחוז השלישי של מישיגן.
הערות שוליים

↑  Palestinian Americans | Encyclopedia.com, www.encyclopedia.com
1 2  Palestinian Americans - History, Israel, Modern era, Significant immigration waves, Settlement patterns, www.everyculture.com
↑  Paterson's Palestinians celebrate annual flag-raising at City Hall - News - NorthJersey.com, web.archive.org, ‏2014-10-10
↑  Hundreds of Palestians rally in Paterson in protest of Israeli military campaign - World - NorthJersey.com, web.archive.org, ‏2014-07-24
↑  Palestinian flag-raising is highlight of heritage week in Paterson - News - NorthJersey.com, web.archive.org, ‏2015-05-05
↑  Illinois Arab American Community, Arab America (באנגלית)
1 2 3  Maureen Clare Murphy, Christianity in Palestine: Misrepresentation and Dispossession, The Electronic Intifada, ‏2006-08-02 (באנגלית)
↑  "The latest hot language among Palestinians in Gaza? Hebrew". Christian Science Monitor. 2013-03-18. ISSN 0882-7729. נבדק ב-2021-08-17.
1 2  James Zogby, ContributorPresident, Arab American Institute; Author, "Arab Voices", Arab American Voters: Clinton 60 Percent, Trump 26 Percent, HuffPost, ‏2016-10-29 (באנגלית)
↑  A. B. C. News, Arab American voters could play important role in key swing states, ABC News (באנגלית)
↑  With primary win, Rashida Tlaib set to become first Palestinian-American congresswoman, Haaretz.com (באנגלית)
↑  Herndon, Astead W. (2018-08-08). "Rashida Tlaib, With Primary Win, Is Poised to Become First Muslim Woman in Congress". The New York Times (באנגלית אמריקאית). ISSN 0362-4331. נבדק ב-2021-08-17.
א-תנזים

ערך זה עוסק בארגון נוצרי קיצוני בלבנון. אם התכוונתם לארגון פלסטיני, ראו .
סמל א-תנזים
א-תנזים (ערבית: "حركة المقاومة اللبنانية - التنظيم" פירוש: "תנועת התנגדות הלבנונית - הארגון". תעתיק מדויק: חרכת אלמקאומה אללבנאניה - אלתנט'ים) היה ארגון לאומני קיצוני לבנוני אשר התמקד בפעילות צבאית וחברתית. הארגון התבסס על מיליציה שהורכבה מנוצרים לבנונים בשנות ה-70 המוקדמות. הארגון שיחק תפקיד חשוב במלחמת האזרחים בלבנון.
סמל

סמל הארגון כולל את מפת לבנון כשעץ ארז במרכזה, ומופיע הביטוי "אתה אוהב אותה, תעבוד בשבילה". הסמל עוצב בשנת 1970 במהלך מסע שנעשה על ידי התנזים באזור הדרומי של כפר שובא, על מנת לסייע לאוכלוסייה הנפגעת במאמץ השיקום, בעקבות תקיפה אווירית של ישראל בדרום לבנון. כפר שובא הוא כפר מוסלמי בעיקרו בדרום לבנון, ומעשה זה סימל את האידיאלים הלאומניים החילוניים של התנזים.
ערך זה הוא קצרמרבנושא לבנון. אתם מוזמנים לתרום לוויקיפדיה ו.
וולאס וגרומיט: עניין של חיים ומוות

| --- | --- |

עטיפת ה-DVD העברית של הסרט
 מבוסס על:  דמויות מאת ניק פארק
 בימוי:  ניק פארק
 הופק בידי:  סטיב פגראם
 תסריט:  בוב בייקר ניק פארק
 מדבבים:  פיטר סאליס סאלי לינדזי
 מוזיקה:  ג'וליאן נוט 
 צילום:  דייב אלכס ריברט 
 מדינה:  הממלכה המאוחדת 
 חברת הפקה:  ארדמן אנימציות
 חברה מפיצה:  BBC 
 הקרנת בכורה:  אוסטרליה 3 בדצמבר 2008 הממלכה המאוחדת 25 בדצמבר 2008
 משך הקרנה:  30 דק' 
 שפת הסרט:  אנגלית
 סוגה:  קומדיה טלוויזיונית, סרט חבר'ה, קומדיה, סרט לכל המשפחה 
 תקציב:  100,000 אירו
 סרט קודם:  וולאס וגרומיט והארנב הקטלני
 אתר רשמי
 דף הסרט ב־IMDb
 
וולאס וגרומיט: עניין של חיים ומוות (באנגלית: (Wallace and Gromit: A Matter of Loaf and Death) הוא הסרט החמישי בזיכיון וולאס וגרומיט. הוא נוצר על ידי ניק פארק בשיתוף עם אולפני ארדמן אנימציות בשנת 2008
עלילה

רוצח סדרתי רצח שנים-עשר אופים, הקורבן השנים-עשר, בוב האופה, נרצח על ידי הרוצח שמכה בו במערוך ופניו של האופה בבצק ללא רוח חיים. וולאס קורא בעיתון על מות בוב, ולא היה מודאג בקשר לרצח, במקום זאת הוא התמקד בעסקו החדש, אפיית לחמים. כאשר הם שולחים את כיכרי הלחם לעוברים ושבים, וולאס וגרומיט הצילו אישה בשם פאיילה בייקוול, פרזנטורית מפורסמת לשעבר בזכות חברת הלחם בייק-או-לייט, וכלבת הפודל הלחוצה שלה, פלאפלס, כאשר המעצורים באופניהן כשלו. גרומיט מצא כי אין בעיה במעצורים, ואילו וולאס התאהב בפרזנטורית. הוא ופאיילה התחילו בקשר רציני, וגרומיט כעס מאוד על שפאיילה נאלצה לשפץ את הבית, על מנת להביא "מגע נשי" לבית. פלאפלס וגרומיט התחילו להיות ברגע רגשני כאשר היא מחזירה לגרומיט את רכושיו, שנלקחו בידי פאיילה.
וולאס שלח את גרומיט לביתה של פאיילה כדי להחזיר לה את הארנק שאיבדה אצלו. בביתה של פאיילה, גילה גרומיט בובות אשר תיארו את שנים-עשר האופים שנרצחו, (ביניהם האחרון, בוב) ואלבום תמונות שצולמו בהן פאיילה והאופים שנרצחו לפני מותם. כמו כן הוא גילה שוולאס הוא האופה הקורבן השלושה-עשר שעומד להירצח. כאשר הוא עומד להראות לוולאס את הראיות, וולאס מספר לגרומיט שהוא עומד להתארס לפאיילה.
גרומיט מתקין בביתם מתקן ביטחון, אשר כולל גלאי מתכות. פאיילה לומדת שגרומיט מנסה לחשוף אותה, וגורמת לו להישאר מחוץ לעניינים, ואז היא נשכה את ידה ובכתה והאשימה את גרומיט. וולאס קשר את פיו של גרומיט כעונש והכריח אותו לשטוף את כל הכלים במטבח. גרומיט צפה בפאיילה מנסה לדחוף את וולאס אל המטחנה. למרבה המזל וולאס ניצל על ידי שק קמח שדחף את פאיילה. לאחר שכעסה והביעה את שנאתה בקשר לאופים, פאיילה עזבה, אולם ביום למחרת היא חזרה והתנצלה והביאה איתה עוגה. גרומיט החושד עקב אחריה לביתה, שם פאיילה זורקת אותו לארון עם פלאפלס.
כאשר יצאו מביתה של פאיילה באמצעות הכדור הפורח של בייק-או-לייט, גרומיט ופלאלפס הגיעו אל ביתו של וולאס שם הוא מדליק את הנר. לאחר מאבק, העוגה נופלת ונחשפת פצצה. וולאס וגרומיט נתקפו בידי פאיילה אשר נחשפת בתור הרוצחת הסדרתית שרצחה את האופים לאחר שכעסה על האופים אשר גרמו לה לעלות במשקל מהמוצרים שלהם ובעקבות כך הקריירה שלה נהרסה.
היא התכוונה לרצוח את וולאס, אולם הותקפה על ידי פלאפלס אשר נוהגת במלגזה. לאחר הכאוס, הפצצה נמצאה במכנסיים של וולאס. גרומיט ופלאפלס נטרלו את הפיצוץ כך שמלאו את מכנסיו של וולאס בבצק ופאיילה ניסתה לברוח באמצעות הכדור הפורח. אולם המשקל שלה גרם לכדור הפורח לרדת ופאיילה נטרפה בידי התנינים בגן החיות (מהם כמעט נטרפה בתחילת הסרט). וולאס היה עצוב בעקבות אובדן האישה שאהב וצפה בה בתור רוח (הגרסה הרזה שלה) באה לגן עדן, האמין ששם יהיה לה טוב.
לאחר מכן, וולאס וגרומיט החליטו להמשיך עם המשלוחים. לפתע הם מצאו את פלאפלס, שבורת לב לאחר שאיבדה את בעליה. גרומיט החליט לצרף אותה לשירות המשלוחים, ופלאפלס הצטרפה לצוות של וולאס וגרומיט ביחד.
מדבבים

פיטר סאליס - וולאס
סאלי לינדזי - פאיילה בייקוול
שרה לאבורד - פאיילה בייקוול (שירה)
מליסה קולייר - פלאפלס
בן ווייטהד - בוב האופה
ג'רלדין מקיואן - גברת ת'ריפ (מופיעה גם בוולאס וגרומיט והארנב הקטלני)
ביקורות ופרסים

ביקורות: הסרט הקצר שודר בחג המולד של 2008 בממלכה המאוחדת, והביא קהל גדול של צופים ב-5 שנים. זה גם היה הסרט הקצר הנצפה ביותר בממלכה המאוחדת ב-2008. עם קהל ממוצע של 14.4 מיליון. הסרט הקצר הרוויח רייטינג של 53.3%, יחד עם 58.1% ו-15.88 מיליון בסוף הסדרה.
ביקורות ופרסים > פרסים

הסרט הקצר זכה בפרס באפט"א לסרט האנימציה הקצר הטוב ביותר ובפרס אנני לסרט הקצר הטוב ביותר. כמו כן הוא היה מועמד לפרס אוסקר לסרט המונפש הקצר הטוב ביותר.
הערות שוליים

↑  Robinson, James (26 בדצמבר 2008). "Wallace and Gromit lead BBC to Christmas ratings victory". London: Guardian.co.uk. ארכיון מ-6 בינואר 2009. נבדק ב-26 בדצמבר 2008. {{cite news}}:  (עזרה)
↑  "Wallace and Gromit top TV ratings". BBC News. 26 בדצמבר 2008. ארכיון מ-26 בדצמבר 2008. נבדק ב-26 בדצמבר 2008. {{cite news}}:  (עזרה)
↑  Wilkes, Neil (2008-12-26). "'Wallace & Gromit' leads Xmas Day ratings". דיגיטל ספיי. ארכיון מ-30 בדצמבר 2008. נבדק ב-2008-12-26. {{cite news}}:  (עזרה)
↑  "Film Winners in 2009". BAFTA. אורכב מ-המקור ב-11 פברואר 2009. נבדק ב-8 פברואר 2009.
↑  "36th Annual Annie Nominations and Awards Recipients". The Annie Awards. אורכב מ-המקור ב-15 באוגוסט 2010. נבדק ב-30 בספטמבר 2012. {{cite web}}:  (עזרה)
↑  "The 82nd Academy Awards (2009) Nominees and Winners". The Academy of Motion Picture Arts and Sciences. 7 מרץ 2010. אורכב מ-המקור ב-6 באוקטובר 2014. נבדק ב-30 בספטמבר 2012. {{cite news}}:  (עזרה)
| וולאס וגרומיט |
| --- | --- | --- |
| ביצירתו של ניק פארק | ביצירתו של ניק פארק |  |
| סרטים קצרים | טיול לא מהעולם הזה (1989) • המכנסיים הלא מתאימים (1993) • הרפתקה מצמררת (1995) • עניין של חיים ומוות (2008) |  |
| סרטים באורך מלא | וולאס וגרומיט והארנב הקטלני (2005) • שון כבשון הסרט (2015) • שון כבשון הסרט: עף על החלל (2019) • וולאס וגרומיט: על כנפי הנקמה (2024) |  |
| סדרות | שון כבשון • טימי הטלה • וולאס וגרומיט בעולם של המצאות |  |
| ארדמן אנימציות |
| --- | --- | --- |
| פיטר לורד • ניק פארק • דוד ספרוקסטון | פיטר לורד • ניק פארק • דוד ספרוקסטון |  |
| סרטים באורך מלא | מרד התרנגולים (2000) • וולאס וגרומיט והארנב הקטלני (2005) • חיים בזרם (2006) • שירות המתנות החשאי של ארתור (2011) • פיראטים! (2012) • שון כבשון הסרט (2015) • שון כבשון הסרט: עף על החלל (2019) • וולאס וגרומיט: על כנפי הנקמה (2024) |  |
| סדרות טלוויזיה | שון כבשון • טימי הטלה • וולאס וגרומיט בעולם של המצאות |  |
| שונות | וולאס וגרומיט (טיול לא מהעולם הזה (1989) • המכנסיים הלא מתאימים (1993) • הרפתקה מצמררת (1995)  • עניין של חיים ומוות (2008)) • דרימוורקס אנימציות • סוני אנימציות • סטופ מושן |  |
מחמוד א-נאשף

מחמוד א-נאשף (בערבית: محمود الناشف ; 1906 – 10 בנובמבר 1979) היה חבר הכנסת מטעם סיעת חקלאות ופיתוח בכנסת הרביעית.
ביוגרפיה

א-נאשף נולד בשנת 1906 בטייבה.
הוא נבחר למועצה המקומית של טייבה מטעם רשימה עצמאית וכיהן כחבר המועצה המקומית. לאחר מכן, אף נבחר לכהן כראש המועצה המקומית טייבה.
לקראת הבחירות לכנסת הרביעית, שהתקיימו ב-3 בנובמבר 1959, הקים א-נאשף את רשימת מפלגת חקלאות ופיתוח ועמד בראשה. הרשימה זכתה רק במנדט אחד, למרות סקרים בקרב הציבור הערבי שהראו כי למפלגה יש פוטנציאל להגיע עד ל-3 מנדטים.
א-נאשף נבחר לכנסת וכיהן, החל מ-30 בנובמבר 1959, כחבר בוועדת הכנסת ובוועדת החינוך והתרבות. בתום כהונת הכנסת, ב-4 בספטמבר 1961, המפלגה לא התמודדה בשנית בעקבות הקמת מפלגת קידמה ופיתוח ופיצול התמיכה בין הרשימות. א-נאשף היה מתומכי מפלגת שיתוף ופיתוח, אותה הנהיג מספר 2 של א-נאשף במפלגת חקלאות ופיתוח, ג'בר מועדי.
א-נאשף נפטר בגיל 73 ב-10 בנובמבר 1979.
אל-פונדוק

| --- | --- |

 טריטוריה:  הרשות הפלסטינית הרשות הפלסטינית
 נפה:  קלקיליה
 אוכלוסייה:  ‏
  ‑ בכפר:  659 (2006)
 קואורדינטות:  32°11′27″N 35°08′13″E﻿ / ﻿32.190713888889°N 35.136822222222°E﻿ / 32.190713888889; 35.136822222222 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) אל-פונדוק(למפת צפון השומרון רגילה) אל-פונדוק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אל-פונדוק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אל-פונדוק  he tabBackground:;tabBorder:#aaa;defaultTab:0;
שמורת שלולית פונדוק חורף תשס"ט
הגל עד לזכר עידו זולדן – מימין לכביש – גל מאבנים רגילות – ביציאה המזרחית של הכפר – במקום בו נרצח
אל-פונדוק (בערבית: الفندق, בתעתיק מדויק: אַלְפֻנְדֻק) הוא כפר פלסטיני, במערב השומרון, במרחק כ-15 ק"מ ממזרח לקלקיליה וכ-13 ק"מ מדרום-מערב לשכם. בגובה ממוצע של כ-470 מטר מעל פני הים. הכפר נמצא בנפת קלקיליה של הרשות הפלסטינית. בשנת 2012 החליטה הרש"פ שאל-פונדוק והכפר הסמוך ג'ינסאפוט יהיו תחת מועצה מקומית אחת. ההחלטה בוטלה ב-19 בינואר 2016.
שטח הכפר מסווג כשטח B, אך כביש 55 העובר במרכז הכפר נמצא בשטח C בו האחריות האזרחית והביטחונית בידי ישראל.
מקור השם

יש מספר הסברים למקור השם:
במקום היה פונדק על הדרך הקדומה לשכם. בערבית: فندق פונדוק (פ רפויה) הוא פונדק אכסניה, מלון וכדומה.
וילנאי מביא שמקור השם פוּנְדוּק (פ' רפויה) הוא במלה היוונית העתיקה – פונדוקיון (ביוונית מודרנית פָנְדוֹקִיוֹ πανδοχείο) שמשמעותה: אכסניה.
היסטוריה

בכפר ובסביבתו נמצאו שרידים וחרסים מהתקופה הביזנטית, ונטען שזה היה המקום פונדקה, שהיה פעם מיושב בשומרונים ואף הועלתה השערה שמדובר במקום שהוזכר בתלמוד הירושלמי לעניין אכילת יבול בא"י: "עד היכן פונדקא דעמודא פונדקא דטיבתא עד כפר סבא".
בתקופה הצלבנית הכפר היה מיושב במוסלמים.
בשנת 1596 הופיע הכפר פונדוק בפנקסי המס העות'מאניים, ככפר במחוז שכם.
בספרו של ז'קוטן, במפת הפלישה של נפוליאון בשנת 1799, הופיע כפר פונדוק, ליד הדרך מיפו לשכם.
בשנת 1882, בסקר ה-PEF תואר הכפר כ"כפר עני קטן ליד הכביש הראשי, עם בארות מצפון ושני מקומות קדושים, ניצב על אדמה גבוהה", במחוז בני צאב.
אוכלוסייה

| 0 | 1 | 2 | 3 |
| --- | --- | --- | --- |
מפקדי אוכלוסין אל-פונדוק
| שנה | תושבים | מקור | הערות |
| 1596 |  |  | 86 בתי אב. כולם מוסלמים |
| 1922 | 66 |  |  |
| 1931 | 72 |  | מוסלמים. גרים ב-21 בתים |
| 1945 | 100 |  |  |
| 1961 | 337 |  |  |
| 1997 | 468 |  |  |
קרקעות, חקלאות ומים

| אדמות אל-פונדוק> בעלות | אדמות אל-פונדוק> דונם |
| --- | --- |
רשום כפרטי: 1,592
מושע: 27
סה"כ: 1,619
| יעוד הקרקע | דונם |
| --- | --- |
שטח בנוי: 14
חקלאות: 1,069
אדמת בור: 536
בשנת 1596 שילמו תושבי הכפר לשלטונות העות'מאניים מס בשיעור קבוע של 33.3% על תוצרת חקלאית, בנוסף להכנסות מזדמנות וסכום קבוע לתושבי שכם, סך של 10,500 אקצ'ה.
לאחר הסכמי אוסלו בשנת 1995, 4.8% מאדמות הכפר סווגו כשטח B, והשאר – 95.2% – כשטח C.
בשנת 1999 הוקמה בכפר רשת המים ציבורית ואליה מחוברים כ-99% מהבתים. מי השקיה לחקלאות, מסופקים מבורות, בארות וכמה מעיינות.
אתרים

מצפון לכפר מצויה מערת נטיפים הכלולה ב"שמורת מערת לאקף".
בדרך היוצאת מהכפר לעמנואל נמצאת שלולית חורף בשם בִּרִכֶּת אֶל-פֻנְדֻק ובה מצוי ריכוז נדיר של הצמח דמסון כוכבני, וכן של המין הדו-חי חפרית מצויה. בפי תושבי המקום השלולית נקראת "בִּירְכֶּת עַסְכּוּר" בדומה לשמה של הח'ירבה הסמוכה.
אישים

לפי ההיסטוריון דיא א-דין אל-מקדסי (אנ'), בכפר נולד ונקבר מלומד חנבלי בשם אחמד בן עבד אל-דיים אל-מקדסי אל-חנבלי (1180–1270). בין השנים 1146–1223 התגוררו בכפר גם חסידי המלומד החנבלי איבן קודמה, ובתקופה זו התגורר באל-פונדוק גם שייח' מוסלמי בעל ניסים שהיה ידוע בשם "עבד אללה מאל-פונדוק".
אירועי טרור

ב-19 בנובמבר 2007 נרצח בכפר עידו זולדן, בן 29 משבי שומרון. במקום הרצח הוצב גל-עד לזכרו.
ב-25 באוקטובר 2022 נרצח בכפר שלום סופר בדקירה בחנות.
ב-6 בינואר 2025 אירע פיגוע הירי בפונדוק שבו נרצחו 3 ישראלים ונפצעו 6, בהם 1 באורח קשה, בפיגוע ירי לעבר אוטובוס שעבר בכפר.